DidikTV KPM

**DidikTV KPM** ialah sebuah stesen televisyen pendidikan yang dimiliki Media Prima Berhad. DidikTV KPM menyiarkan pelbagai jenis rancangan yang bersesuaian dengan aspirasi masyarakat Malaysia, khususnya golongan pendidik, para pelajar, dan orang awam secara keseluruhannya.
DidikTV KPM mempunyai pelbagai rancangan berbentuk variasi umum, dokumentari, program kuiz, drama komedi, pengetahuan umum, dan program kanak-kanak. Walau bagaimanapun, rancangan berbentuk pembelajaran & pengajaran berasaskan sekolah masih diteruskan.

## Sejarah
DidikTV KPM dijadikan sebagai saluran khusus TV Pendidikan yang dikenali sebagai NTV7 mulai 17 Februari 2021. Saluran ini bermula pada jam 7:00 pagi hingga 12:00 tengah malam setiap hari. Pelancaran DidikTV KPM disempurnakan oleh YAB Perdana Menteri pada hari siaran pertamanya pada jam 8:00 pagi. 

DidikTV KPM secara keseluruhan hanya menyiarkan pelbagai jenis rancangan yang bersesuaian seperti rancangan berbentuk variasi umum, dokumentari tempatan, rancangan permainan, program kuiz, program kanak-kanak, drama komedi, dan banyak lagi rancangan yang menarik. Siaran berita juga disediakan iaitu Buletin Didik. Rancangan ini telah ditamatkan siaran dan digantikan oleh Buletin 1:30 dan Buletin Pagi, hasil sumbangan TV3.

Saat ini DidikTV KPM boleh ditonton melalui terestrial percuma MYTV dan perkhidmatan IPTV Unifi TV di saluran 107. Didik TV KPM juga boleh didapati di Astro & NJOI di saluran 147

Pada 4 April 2022, DidikTV KPM kini bersiaran 24 jam dan bersiaran serentak dengan Hot FM.

Kini Hot FM bersiaran Ahad hingga Jumaat pukul 12 tengah malam hingga pukul 9.30 pagi dan setiap Sabtu pukul 12 tengah malam hingga pukul 7 pagi.

Mulai Mac 2024, saluran ini hanya menyiarkan drama sebagai program bukan DidikTV pada setiap Jumaat hingga Ahad pada jam 11 malam. Slot 9:30 pagi juga dihentikan pada 1 Mac. Selain daripada itu, saluran ini hanya menyiarkan program DidikTV sahaja, siaran Buletin TV3 dan siaran Wow Shop pada jam 9:30 pagi, 2:00 petang dan 6:30 petang (Isnin sahaja). Pada 1 Ogos hingga 12 September, DidikTV KPM menyiarkan Jurnal Resipi pada Isnin - Khamis, 11 malam menggantikan Membina Juara. Pada 16 September, Majalah Didik kembali menggantikan Jurnal Resipi.

Bermula 1 Oktober 2024, DidikTV KPM mempunyai perubahan jadual siaran seperti:

* Siaran Hot FM@NTV7 kini disiarkan pada 12 tengah malam hingga 7 pagi (sebelum ini sehingga jam 9.30 pagi kecuali Sabtu)

* Wow Shop kini disiarkan pada Isnin (10 malam - 12 tengah malam. 25-30/31 pada setiap bulan, Wow Shop akan disiarkan pada 10 - 11 malam)

* Buletin Didik kembali bersiaran

* Program bukan DidikTV pada 1:00 tengah hari, 2:00 petang, 7:30 malam dan 10:00-11:00 malam

* Program DidikTV menggantikan Hot FM & Wow Shop (7:00-10:30 pagi)

* Majalah Didik disiarkan pada Selasa hingga Khamis pada 11:00 malam, siaran drama tidak terjejas dengan perubahan ini.

Kini, program DidikTV seperti Prasekolah, Tahap l & Tahap ll, Menengah Rendah, Menengah dan Pecutan/Sukses kini mempunyai episod baharu. Saluran ini juga kini menyiarkan program baharu seperti Destinasi Kerjaya (setiap Rabu & Khamis, 8 malam), Kelab Podcast (setiap Selasa, 8:30 malam), Ilham Kreatif (setiap Rabu, 8:30 malam) dan Dimensi Didik (setiap Jumaat, 8 malam).

Siaran kartun juga telah kembali mulai Disember 2024. Kini, saluran ini menyiarkan kartun pada jam 7:30 pagi, 2:00 petang dan 7:30 malam.

Akan tetapi, episod/program baharu DidikTV tidak lagi dimuat naik ke platform YouTube ntv7malaysia. Ini menjadikan siaran ulangan DidikTV hanya boleh ditonton di saluran ini sahaja. Ini menjadikan Wowshop hanya disiarkan setiap Isnin dan hujung bulan sahaja.

## Slogan
Slogan **DidikTV KPM** dalam Bahasa Malaysia:
***Pembelajaran Melangkaui Bilik Darjah**(17 Februari 2021 - 05 Mac 2025)
***Ilmu Tanpa Batasan**(06 Mac 2025 - kini)

## Lihat juga
* Senarai stesen televisyen di Malaysia
* Astro Tutor TV
* TV3
* Wow Shop
* 8TV
* TV9

## Rujukan

## Pautan luar
* 
* 
* 
*